**Maakaasuverkonhaltijan valmiussuunnitelman mallipohja**

# POIKKEUSOLOIHIN VARAUTUMINEN; VALMIUSASIAT

*Maakaasunjakeluyhtiöiden on joko sisällytettävä varautumissuunnitelmaansa normaaliajan häiriötilanteiden lisäksi valmiuslain mukaisiin poikkeusoloihin liittyvät asiat tai, kuten tässä mallipohjassa suositellaan, ylläpidettävä erillistä valmiussuunnitelmaa. Lisäksi jakeluyhtiöiden maakaasun säännöstelysuunnitelma tulee sisällyttää valmiussuunnitelmaan.*

*Valmiussuunnittelu on osa varautumissuunnittelua. Valmiussuunnitelmalla tarkoitetaan poikkeusoloihin tehtyä suunnitelmaa, jonka avulla yhteisö pyrkii selviytymään parhaalla mahdollisella tavalla vaikeiden olojen tuomista tilanteista ja niiden mukanaan tuomista ongelmista ja vaikeuksista.*

* *Jatkuvuudenhallinta on yleistermi kaikelle toiminnalle, jolla varmistetaan huoltovarmuuden kannalta kriittisen toiminnan jatkuvuus. Jatkuvuudenhallinnalla tarkoitetaan yrityksissä ennalta toteutettuja järjestelyjä, joilla yritys hallitsee liiketoimintaansa kohtaavat häiriötilanteet.*
* *Varautumalla yritys turvaa toimintansa jatkuvuutta ns. normaalioloissa - oloissa, joissa ympäröivä yhteiskunta on normaalissa tai lähes normaalissa toiminnassa.*
* *Valmiussuunnittelusta taas puhutaan, kun käsitellään niitä toimia, joilla pyritään jatkamaan toimintaa poikkeusoloissa - oloissa, joissa yhteiskunnan normaalitoiminta on jonkun tapahtuman ja tai mullistuksen takia häiriintynyt. Perinteisimmin tällaisena poikkeustilana on pidetty sotaa ja sitä edeltävää odottavaa ja valmistelevaa epävarmuuden vaihetta.*

## Toimenkuvissa olevat poikkeusolojen tehtävät

*Kuvaus keskeisten henkilöiden tehtävistä ja vastuista poikkeusoloissa.*

***Huom! Ei vastuuhenkilöiden nimiä.*** *Ohjeen mukaisesti valmiussuunnitelmaan ei ole tarkoituksenmukaista yksilöidä vastuuhenkilöiden nimiä vaan tehtävänimikkeet riittävät.*

## Henkilöstön perehdytys toimimaan poikkeusoloissa

*Kuvaus, miten omaa henkilöstöä sekä palveluntuottajia perehdytetään poikkeusolojen varalle.*

## Henkilövaraukset (VAP, poikkeusolojen varalle)

*Maakaasunjakeluyhtiön tulee varata ja kouluttaa poikkeusolojen tarpeisiin sellainen määrän henkilöstöä, että toiminnan jatkuvuus voidaan taata ja siirtyminen normaaliolojen toiminnasta poikkeusolojen toimintaan tapahtuu viivytyksettä ja suunnitelmallisesti.*

*VAP-varauslistat on syytä ylläpitää erillisenä liitteenä. Varauslistoja* ***ei*** *toimiteta Energiavirastolle valmiussuunnitelman yhteydessä.*

## Palveluntuottajien henkilövarausilmoitukset (VAP, poikkeusolojen varalle)

*Maakaasunjakeluyhtiön tulee palveluyritysten kanssa tehtävissä sopimuksissa ottaa huomioon poikkeusolot ja niitä varten tehtävät henkilövaraukset. Keskeisimpien palveluntuottajien on otettava huomioon varautumis-/valmiussuunnittelussaan erityisasemansa kriittisen infrastruktuurin rakentajana ja kunnossapitäjänä.*

## Omien ajoneuvojen varaaminen (poikkeusolojen varalle)

*Maakaasunjakeluyhtiön tulee varmistaa, että poikkeusolojen varalle tarvittavat ajoneuvot on varattu.*

## Palveluntuottajien ajoneuvojen varaaminen (poikkeusolojen varalle)

*Maakaasunjakeluyhtiön on keskeisten palveluntuottajien kanssa tehdyissä sopimuksissa otettava huomioon poikkeusolot ja niitä varten tehtävät ajoneuvovaraukset.*

## Maakaasunsäännöstely (poikkeusolojen varalle)

*Maakaasun säännöstelysuunnitelma tulee sisällyttää valmiussuunnitelmaan. Valmiussuunnitelman säännöstelysuunnitelmalla viitataan valmiuslain (1552/2011) 42 §:n mukaisten toimenpiteiden toteuttamiseen.*

## Asiakkaiden tiedottaminen poikkeusolojen maakaasunkäytöstä

Kuvaus miten verkonhaltija on valmistautunut tiedottamaan ja ohjeistamaan asiakkaita valmiuslain mukaisissa maakaasun käytön rajoituksissa.

## Tarvittavien lupien hakeminen toiminnoille poikkeusoloissa

*Kuvataan toimintamalli.*

*Keskeisiä poikkeusoloissa tarvittavia lupia mm.:*

* *Lupa välttämättömään rakentamiseen (valmiuslain 46 §)*
* *Rakennustuotteiden ostolupa (valmiuslain 48 §)*
* *Polttonesteen käyttölupa (valmiuslain 70 §)*
* *Polttonesteen ostolupa (valmiuslain 71 §)*

## Valvomon väistösuunnitelma

*Kuvataan toimintamalli.*

## Yhtiön valmiusharjoitukset

*Kuvaus miten verkonhaltija kouluttaa henkilöstöä toimimaan poikkeusoloissa ja miten osaamisesta huolehditaan valmiusharjoituksin.*

*Kuvaus valmiusharjoitusten keskeisestä sisällöstä.*